పాడి కౌశిక్ రెడ్డి

పాడి కౌశిక్ రెడ్డి భారతదేశానికి చెందిన క్రికెటర్  మరియు రాజకీయ నాయకుడు. ఆయన నవంబర్ 2021లో జరిగిన తెలంగాణ శాసనమండలి ఎన్నికల్లో ఎమ్మెల్యే కోటాలో టిఆర్ఎస్ ఎమ్మెల్సీ అభ్యర్థిగా ఖరారైయ్యారు. ఆయన ఈ పదవిలో 01 డిసెంబర్ 2021 నుండి 30 నవంబర్ 2027 వరకు కొనసాగుతాడు.

క్రీడా జీవితం
పాడి కౌశిక్‌ రెడ్డి హైదరాబాద్ జట్టుకు దేశవాళీ క్రికెట్ లో ప్రాతినిధ్యం వహించాడు. అయన తన తొలి మ్యాచ్ ను పంజాబ్ తో 22 డిసెంబర్ 2004లో ఆడాడు. ఆయన రైట్ హ్యాండ్ బ్యాట్స్ మెన్ గా, మీడియం పేసర్ గా జట్టుకు సేవలందించాడు.కౌశిక్‌ రెడ్డి తన చివరి మ్యాచ్ 2007లో ఆడి, క్రికెట్ నుండి తప్పుకొని రాజకీయాల్లోకి వచ్చాడు.

రాజకీయ జీవితం
కౌశిక్‌రెడ్డి 2018 తెలంగాణ అసెంబ్లీ ఎన్నికల్లో హుజూరాబాద్‌ నియోజకవర్గం నుండి కాంగ్రెస్‌ అభ్యర్థిగా పోటీ చేసి టిఆర్ఎస్ అభ్యర్థి ఈటల రాజేందర్‌ చేతిలో ఓటమి పాల్యయాడు.పాడి కౌశిక్ రెడ్డి 12 జులై 2021న కాంగ్రెస్ పార్టీకి రాజీనామా చేశాడు. కౌశిక్ రెడ్డి 21 జులై 2021న హైదరాబాద్ లోని తెలంగాణ భవన్‌లో టీఆర్‌ఎస్‌ అధ్యక్ష్యుడు, సీఎం  కల్వకుంట్ల చంద్రశేఖర్‌ రావు సమక్షంలో తెలంగాణ రాష్ట్ర సమితి (టీఆర్‌ఎస్‌)లో చేరాడు.

పాడి కౌశిక్ రెడ్డిని గవర్నర్‌ కోటా నామినేటెడ్‌ ఎమ్మెల్సీగా రాష్ట్ర గవర్నర్ ఆమోదం కోసం 1 ఆగష్టు 2021న మంత్రివర్గం సిఫారసు చేసింది.

పాడి కౌశిక్ రెడ్డి తెలంగాణ శాసనమండలికి 2021లో జరిగిన ఎన్నికల్లో ఎమ్మెల్యే కోటా ఎమ్మెల్సీ ఎన్నిక‌ల్లో 16 నవంబర్ 2021న టిఆర్ఎస్ ఎమ్మెల్సీ అభ్యర్థిగా ఖరారై, నవంబర్ 22న ఎమ్మెల్సీగా ఎన్నికయ్యాడు. ఆయనను 2023 ఏప్రిల్ 19న హుజూరాబాద్‌ నియోజకవర్గ బీఆర్‌ఎస్‌ ఇన్‌చార్జ్‌గా పార్టీ జాతీయ అధ్యక్షుడు, ముఖ్యమంత్రి కేసీఆర్ నియమించాడు.

వివాదాలు
హైదరాబాద్ లో సినీహీరో రాజశేఖర్ సోదరుడు గుణ శేఖర్ పై  దాడి కేసు.

మూలాలు

భారత జాతీయ కాంగ్రెస్
భారత జాతీయ కాంగ్రెస్ నాయకులు
తెలంగాణ వ్యక్తులు
తెలంగాణ శాసనమండలి సభ్యులు